ઉલ્લેખનીય છે કે ગુજરાતમાં મંત્રીમંડળે શપથ લઇ લીધા બાદ તારીખ ૩ જાન્યુઆરીનાં રોજ ધારાસભ્યોની શપથવિધિ યોજાવવાની હતી જે અગમ્ય કારણોસર મોકૂફ રાખવામાં આવી હતી. વિધાનસભા ગૃહનું રીનોવેશન ચાલતું હોવાથી હવે સ્વર્ણિમ સંકુલ ૧ માં યોજવામાં આવશે. ગુજરાત વિધાનસભાની ચુંટણીનાં પરિણામો આવ્યે એક મહિનો વિત્યો હોવા છતાં હજુ ધારાસભ્યોની શપથવિધી ના યોજાતાં ભારે ઉહાપોહ મચ્યો હતો. હવે ઉતરાયણ બાદ કમૂરતાં ઉતરતાં ચૂંટાયેલા ૧૮૨ ધારાસભ્યોને ભારતના બંધારણની વફાદારી રહેવા માટે ૨૩મી જાન્યુઆરીને મંગળવારે પ્રોટેમ સ્પિકર સોગંદ અપાવશે.